Di tallit n ṭṭrad id-yeḍran di Lezzayer i d-ilul Matoub Lounas ass n 24 yennayer 1956 deg lεerc n At Dwala deg Tizi-wezzu.Deg tallit-nni tuεar temεict ɣef yemdanen,d ayen i yeǧǧan aṭas n izzayriyen ad inigen ɣer tmura n beṛṛa ladɣa tamurt n leqbayel akken ad d-awin aɣrum i twaculin-nsen.Matoub Lounas terra-t tmara ad yidir yebεed ɣef baba-s acku d aɣṛib i yella, d ayen it-yeǧǧan ad yemɣur uqbel lawan amzun yuɣal d argaz amecṭuḥ n uxxam s idis n yemma-s d jidda-s.Deg useggas n 1963 tlul-d wetma-s Malika ɣef way-a ikemmel yeṭṭef deg yisem n urgaz amecṭuḥ akken ur tetteḥassa ara s yilem i d-yeǧǧa baba-s.Yekcem ɣer uɣerbaz amenzu deg useggas n 1961 maεna d aqcic iweεren aṭas ɣef way-a it-id-ssufuɣen seg-s xila n tikkal.Seg useggas n 1962 ɣer useggas n 1980 yebda yettara lwelha-s ɣer ulmad n uẓawan mi yesεa ṭẓa (9) n yiseggasen deg leεmer-is.Ixdem-d snitra-s tamenzut s yiwet n tbelyunt n zzit taqdimt. Deg useggas n 1968, adabu azzayri yessemres tasertit n useεreb deg iɣerbazen maεna Matoub Lounas ur yettruḥu ara ɣer uɣerbaz ɣef wanect-agi,dɣa yeffeɣ seg-s srid ɣer tagara. Deg useggas n 1978, yunag ɣer Franṣa akken ad inadi axeddim, syen i d-yebda umecwar-is n ccna.Din-a i yexddem aṭas n tmeɣriwin di leqhawi n iṛumiyen. Dagi it-yessen umedyaz Yidir, dnettait-iεawnenakkenad yessufeɣtasfift «Ayizem»is-yelḥanaṭas .